Autobuzele 100, 203 și 205 vor circula pe trasee modificate începând din 10 mai, ora 22, și până pe 13 mai, ora 6, a anunțat Asociația de Dezvoltare Intercomunitară pentru Transport Public București-Ilfov.
TPBI a precizat că decizia a fost luată ca urmare a faptului că traficul rutier este restricționat pe șoseaua Kiseleff, între str. Arhitect Ion Mincu și Piața Victoriei, pentru desfășurarea „Food Truck Festival – on Kiseleff”.
Trasee modificate pentru autobuzele 100, 203 și 205
În intervalul menționat, liniile de autobuz 100, 203 și 205 vor funcționa astfel:
Eveniment - 29 apr, 17:01
- Linia 100 va funcţiona pe traseul de bază între terminalul „Aeroportul Henri Coandă Sosiri” şi Piața Arcul de Triumf, apoi pe un traseu modificat pe sensul spre „Piața Unirii 2” pe Bd. Mareșal Constantin Prezan, Bd. Aviatorilor, Piața Victoriei, Bd. Lascǎr Catargiu, Bd. Gheorghe Magheru, Bd. Nicolae Bǎlcescu, Bd. I. C. Brătianu, Piața Unirii. Sensul opus nu va fi modificat. Pe același traseu va funcționa linia 100 și în nopțile de 10/11.05.2024, 11/12.05.2024 și 12/13.05.2024.
- Linia 203 va funcţiona pe traseul de bazǎ ȋntre terminalul „Cartier Greenfield” şi Piața Arcul de Triumf, apoi pe un traseu modificat pe sensul spre Piața Victoriei pe Bd. Mareșal Constantin Prezan, Bd. Aviatorilor, Piața Victoriei. Sensul opus nu va fi modificat.
- Linia 205 va funcţiona pe traseul de bazǎ ȋntre terminalul „Străulești” şi Piața Arcul de Triumf, apoi pe un traseu modificat pe sensul spre „Piața Uniri 2” pe Bd. Mareșal Constantin Prezan, Bd. Aviatorilor, Piața Victoriei, Lascăr Catargiu, Bd. Gheorghe Magheru, Bd. Nicolae Bălcescu, Bd. I. C. Brătianu, Str. Halelor, terminal „Piața Unirii 2”. Sensul opus nu va fi modificat.
Sunt restricții de trafic în București și duminică
Duminică, când va avea loc evenimentul sportiv „Cros și Semimaraton Internațional”, de la începutul programului și până la ridicarea restricțiilor de circulație, cele trei linii de autobuz vor funcționa în felul următor:
- Linia 100 va funcţiona pe traseul de bază între „Aeroportul Henri Coandă” şi Piața Arcul de Triumf, apoi pe Bd. Mareşal Constantin Prezan, Bd. Aviatorilor, Piața Victoriei, Bd. Lascăr Catargiu, Bd. G-ral Gheorghe Magheru, Bd. Nicolae Bălcescu, Bd. I. C. Brătianu, prin Pasajul Unirii, Bd. Dimitrie Cantemir, Bd. Mărăşeşti, Str. 11 Iunie, Bd. Regina Maria, Str. Bibescu Vodă, cu întoarcere pe Splaiul Unirii, Bd. Mărăşeşti, Bd. Dimitrie Cantemir, prin Pasajul Unirii, Bd. I.C. Brătianu, Bd. Nicolae Bălcescu, apoi traseul actual.
- Linia 203 va funcţiona pe traseul de bază între terminalul „Cartier Greenfield” şi Piaţa Presei, apoi pe un traseu modificat pe ambele sensuri pe Bd. Mărăşti, Bd. Expoziţiei, până la terminalul „Piaţa Presei‟ (comun cu liniile 261, 304, 441, 446, 448, 477).
- Linia 205 va funcţiona pe traseul de bază între terminalul „Străuleşti” şi Piaţa Presei, apoi pe un traseu modificat pe ambele sensuri pe Bd. Mărăşti, Bd. Expoziţiei, pȃnă la terminalul „Piaţa Presei” (comun cu linia 105).